จัดหนัก เปิด 5 สิ่งที่ได้เห็นจากเกมผีแดงพ่ายบริสตอล ร่วงคาราบาว 
ปิศาจแดง แมนเชสเตอร์ ยูไนเต็ด แชมป์เก่า พลาดท่าบุกมาแพ้ บริสตอล ซิตี้ ไป 1-2 จอดป้ายเพียงรอบ 8 ทีมสุดท้ายของศึกฟุตบอล คาราบาว คัพ เท่านั้น โดยเกมนี้ปิศาจแดงได้ประตูจากฟรีคิกของ ซลาตัน อิบราฮิโมวิช ในนาทีที่ 58 ส่วน บริสตอล ได้ประตูจาก โจ ไบรอัน นาทีที่ 51 และ คอรีย์ สมิธ นาทีที่ 90+3 และนี่คือ 5 สิ่งที่ได้เห็นจากเกมนี้,1.แมนเชสเตอร์ ยูไนเต็ด ขาดความกระหาย ,ตลอดทั้ง 90+3 นาที ผู้เล่นของแมนเชสเตอร์ ยูไนเต็ด เล่นกันแบบขาดความความทุ่มเท ไม่มีความขยัน ขาดความกระหายที่จะเอาชนะ เล่นกันแบบเนือยๆ เก็บบอลจังหวะสองแทบไม่ได้เลย ผิดกับทีมเจ้าถิ่นที่มีความกระหายในชัยชนะ พุ่งเข้าบอลตลอด เล่นอย่างมีสมาธิ และพยายามเปิดเกมรุกเข้าใส่แชมป์เก่าอย่างปิศาจแดงแบบไม่เกรงกลัวเลยสักนิด มันก็เหมาะสมแล้วที่พวกเขาจะได้รับรางวัลจากความยอดเยี่ยมนี้ ด้วยการผ่านเข้ารอบรองชนะเลิศต่อไป,2.ยูไนเต็ดไม่ประสานงานกันมากพอ ,มีหลายครั้งในเกมนี้ที่เวลามีคนนึงได้บอล ก็ไม่มีใครพยายามเคลื่อนที่หาพื้นที่ว่างเพื่อมารับบอล หรือมาช่วยเพื่อนในสถานการณ์ที่กำลังโดนคู่แข่งมารุมแย่งบอล บอกเลยดูแล้วอึดอัดมาก ต่างจากคู่แข่งอย่างบริสตอลที่นักเตะทุกคนเคลื่อนที่กันตลอดเวลา และนั่นทำให้เกมของพวกเขาไหลลื่นกว่ายูไนเต็ดอย่างเห็นได้ชัด,3.มัตเตโอ ดาร์เมียน ห่วยมาก ,มัตเตโอ ดาร์เมียน ไม่โผล่หัวมาช่วยทีมเติมเกมรุกเลย ไม่ช่วยเกมรุกยังไม่พอ เกมรับยังพังพินาศอีก ประตูที่ บริสตอล ทำได้ก็มาจากการทำเกมทางพื้นที่ฝั่งที่ ดาร์เมียน รับผิดชอบอยู่ โดนสวนกลับมาฝั่งเขาแต่ละทีมีเสียวตลอด เอาจริงๆฝีเท้าของเขาก็ไม่โดดเด่นอะไรตั้งแต่ย้ายมาแล้ว เชื่อว่าบางที ดาร์เมียน อาจมีโอกาสโดนเขี่ยพ้นทีมในช่วงปีใหม่นี้สูงมาก  ส่วนกองหลังคนอื่นๆวันนี้ที่เล่นดีที่สุดคือ ลุค ชอว์ แย่งบอลดี เล่นได้อย่างเนียนตา ส่วน วิคเตอร์ ลินเดเลิฟ ไม่ได้พลาดเยอะ แต่ดันมาพลาดตอนจังหวะเสียประตูที่ 2 นี่แหละ มัวแต่ยื่นเหม่อไม่ไล่ตาม เลยโดน คอรีย์ สมิธ สอดมายิงเข้าไป และกลายเป็นประตูให้ทีมจากลีก เดอะ แชมเปียนชิพ เข้ารอบต่อไป,4.มาร์คัส แรชฟอร์ด ยังมีปัญหาเรื่องการตัดสินใจในจังหวะสุดท้าย ,ถ้ามองภาพรวมถือว่าไม่ได้โชว์ฟอร์มแย่อะไรมาก มีโอกาสยิงชนเสาในครึ่งแรก และครึ่งหลังก็พยายามสร้างโอกาสให้ตัวเองแต่ก็ยังทำได้ไม่ดีพอ แต่ที่น่าผิดหวังคือจังหวะที่ ลุค ชอว์ จ่ายบอลขึ้นมาให้เขาหลุดขึ้นมาทางฝั่งซ้าย และมี โรเมลู ลูกากู ยืนรออยู่ทางขวาโล่งๆ สามารถใส่สกอร์ง่ายๆได้เลย แต่หนูแรชดันไม่จ่าย เลี้ยงไปติดคู่แข่งซะงั้น ถ้าใจกว้างกว่านี้อีกหน่อย ผลการแข่งขันคงไม่ออกมาเป็นแบบนี้,5.ขาด มาติช เหมือนขาดใจ ,เกมนี้ มูรินโญ เลือกใช้ ดาร์ลีย์ บลินด์ เป็นมิดฟิลด์ตัวรับเพื่อให้ พอล ป็อกบา มีอิสระในการเล่นเกมรุกอย่างเต็มที่ โดยมี สกอตต์ แม็คโทมิเนย์ คอยช่วย แต่ บลินด์  ยังตัดเกมได้ไม่ดีเท่า มาติช อย่างชัดเจน มีหลายครั้งที่โดนบริสตอลสวนกลับมาได้ง่ายๆ และนี่ถือเป็นอีกจุดสำคัญที่ทำให้ ปิศาจแดง ต้องยุติเส้นทางการป้องกันแชมป์ไว้เพียงแค่รอบ 8 ทีม,:PUNABBEYROAD:
ปิศาจแดง แมนเชสเตอร์ ยูไนเต็ด แชมป์เก่า พลาดท่าบุกมาแพ้ บริสตอล ซิตี้ ไป 1-2 จอดป้ายเพียงรอบ 8 ทีมสุดท้ายของศึกฟุตบอล คาราบาว คัพ เท่านั้น และนี่คือ 5 สิ่งที่ได้เห็นจากเกมนี้
แมนเชสเตอร์ ยูไนเต็ด,บริสตอล ซิตี้,คาราบาว คัพ,ปิศาจแดง